CELEX: 31986R0163
Language: el
Date: 1986-01-27 00:00:00
Title: Κανονισμός (ΕΟΚ) αριθ. 163/86 της Επιτροπής της 27ης Ιανουαρίου 1986 για τροποποίηση του κανονισμού (ΕΟΚ) αριθ. 2182/77 περί λεπτομερειών εφαρμογής της πώλησης κατεψυγμένων βοείων κρεάτων, τα οποία προέρχονται από τα αποθέματα της παρέμβασης και προορίζονται για μεταποίηση εντός της Κοινότητας

Avis juridique important

|

31986R0163

Κανονισμός (ΕΟΚ) αριθ. 163/86 της Επιτροπής της 27ης Ιανουαρίου 1986 για τροποποίηση του κανονισμού (ΕΟΚ) αριθ. 2182/77 περί λεπτομερειών εφαρμογής της πώλησης κατεψυγμένων βοείων κρεάτων, τα οποία προέρχονται από τα αποθέματα της παρέμβασης και προορίζονται για μεταποίηση εντός της Κοινότητας  

Επίσημη Εφημερίδα αριθ. L 021 της 28/01/1986 σ. 0009 - 0009 Φινλανδική ειδική έκδοση: Κεφάλαιο 3 τόμος 20 σ. 0097  Σουηδική ειδική έκδοση: Κεφάλαιο 3 τόμος 20 σ. 0097 

***** ΚΑΝΟΝΙΣΜΟΣ (ΕΟΚ) αριθ. 163/86 ΤΗΣ ΕΠΙΤΡΟΠΗΣ  της 27ης Ιανουαρίου 1986  για τροποποίηση του κανονισμού (ΕΟΚ) αριθ. 2182/77 περί λεπτομερειών εφαρμογής της πωλήσεως κατεψυγμένων βοείων κρεάτων, τα οποία προέρχονται από τα αποθέματα της παρεμβάσεως και προορίζονται για μεταποίηση της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 7 παράγραφος 3,  Εκτιμώντας:  ότι το άρθρο 1 του κανονισμού (ΕΟΚ) αριθ. 2182/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3210/85 (4), καθορίζει τα μεταποιημένα προϊόντα που παράγονται από το κρέας παρεμβάσεως όταν πωλείται για την μεταποίηση εντός της Κοινότητας· ότι ο κανονισμός (ΕΟΚ) αριθ. 597/77 της Επιτροπής (5) που αναφέρεται σ' αυτό το άρθρο καταργήθηκε και αντικαταστάθηκε από ορισμένες διατάξεις που θεσπίστηκαν στον κανονισμό (ΕΟΚ) αριθ. 1136/79 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 2036/84 (7)· ότι είναι σκόπιμο να τροποποιηθεί ανάλογα το εν λόγω άρθρο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 του κανονισμού (ΕΟΚ) αριθ. 2182/77 αντικαθίσταται από το ακόλουθο κείμενο:  «1. Το κρέας που πωλείται σύμφωνα με τον παρόντα κανονισμό χρησιμοποιείται για την παρασκευή εντός της Κοινότητας, κατ' επιλογή του αγοραστή, είτε:  α) κονσερβών όπως ορίζονται στο άρθρο 2 παράγραφος 5 του κανονισμού (ΕΟΚ) αριθ. 1136/79 ή  β) άλλων προϊόντων όπως ορίζονται στο άρθρο 2 παράγραφος 6 του ιδίου κανονισμού, ή προϊόντων που υπάγονται στην διάκριση 02.06 Γ ΙΙ α) 2 του κοινού δασμολογίου.»  Άρθρο 2  Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιανουαρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 251 της 1. 10. 1977, σ. 60.  (4) ΕΕ αριθ. L 303 της 16. 11. 1985, σ. 13.  (5) ΕΕ αριθ. L 76 της 24. 3. 1977, σ. 1.  (6) ΕΕ αριθ. L 141 της 9. 6. 1979, σ. 10.  (7) ΕΕ αριθ. L 189 της 17. 7. 1984, σ. 14.